Diari Oficial de la Generalitat Valenciana


Sumari del DOGV 7554, del 23-06-2015 (2015/5538)

RESOLUCIÓ de 15 de maig de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 121/14-EAE València i 104/14-EAE Castalla.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7554

Data del DOGV
:   23-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5538


Data del document
:   15-05-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Castalla
    * València
    * impacte ambiental

RESOLUCIÓ de 15 de maig de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 121/14-EAE València i 104/14-EAE Castalla. [2015/5538]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 121/14-EAE València i 104/14-EAE Castalla.  
  
«Informe ambiental i territorial estratègic  
Número expedient: 121-2014-EAE.  
Títol: estudi de detall parcel·la avinguda de les Gavines, 175, del Perellonet.  
Promotor: Ajuntament de València.  
Autoritat substantiva: Comissió Territorial d'Urbanisme i Ajuntament de València.  
Localització: València (València).  
  
La comissió ambiental va adoptar un acord sobre la necessitat de sotmetre a avaluació ambiental estratègica l'estudi de detall parcel·la avinguda de les Gavines, 175, del Perellonet, en sessió realitzada el 30 d'abril de 2015.  
En data 23 de desembre de 2014 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial, la sol·licitud d'inici de l'avaluació ambiental i territorial estratègica de l'estudi de detall en la parcel·la de l'avinguda de les Gavines, 175, del Perellonet (València).  
  
Documentació presentada  
El Servici de Planejament de l'Ajuntament de València, remet al Servici d'Avaluació Ambiental Estratègica la documentació relativa a l'estudi de detall en la parcel·la de l'avinguda de les Gavines, 175, del Perellonet, en el municipi de València, consistent en un esborrany de l'estudi de detall segons el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format digital i en paper.  
  
Planejament vigent  
El planejament municipal vigent consistix en un pla general aprovat definitivament per Resolució de 28 de desembre de 1988, del conseller d'Obres Públiques, Urbanisme i Transports, ratificat per l'Acord del Consell, de 30 de desembre de 1988 (DOCV 16.01.1989). Actualment està en procés de revisió i la seua memòria ambiental es va emetre el 6 de novembre de 2009 (expedient núm. 52/2411 QUG).  
  
Estudi de detall: antecedents, àmbit, objecte i justificació  
Antecedents. El Ple de l'Ajuntament de València va aprovar definitivament, en data 30 de setembre de 2005, estudi de detall per a la parcel·la situada en l'avinguda de les Gavines, número 175, de la partida del Recatí en la pedania del Perellonet, de la ciutat de València.  
Per Orde Ministerial, de 16 de desembre de 2010 s'aprova la delimitació del domini públic maritimoterrestre en eixe tram del litoral. Esta delimitació modificava l'àmbit sobre el qual es va aprovar l'estudi de detall de 2005, encara que hi havia concedida una llicència d'obres i estes obres estaven en una avançat estat d'execució, encara que l'edificació no havia invadit encara la nova zona de domini públic maritimoterrestre.  
  
Àmbit. L'estudi de detall té per àmbit la parcel·la situada en l'avinguda de les Gavines, número 175, partida del Recatí del Perellonet, municipi de València. La seua referència cadastral és 3681888IY7104O4906EU. Els recents mesuraments efectuats assignen a la parcel·la inicial una superfície de 6.138,69 m², dels quals 312,24 m² queden afectats per la línia de domini públic maritimoterrestre, per la qual cosa la parcel·la resultant té una superfície de 5.826,45 m², i està igualment afectada per la servitud de protecció.  
  
  
Objecte. L'objecte de l'ara presentat estudi de detall parcel·la avinguda de les Gavines, 175, del Perellonet, és redelimitar l'àmbit de l'estudi de detall basant-se en la delimitació mencionada per a poder gestionar l'edificació que al seu dia reflectia l'estudi de detall de l'any 2005 i que queda per finalitzar, sense augmentar l'edificabilitat ni ocupació en planta ni alçàries màximes respecte a eixe estudi de detall inicial.  
  
  
Justificació. Este nou estudi de detall es redacta com a conseqüència de l'aprovació, per Orde Ministerial (OM) de 16 de desembre de 2010, de la delimitació del domini públic maritimoterrestre en eixe tram del litoral, que afectaria dos dels blocs de vivendes proposats sobre el solar.  
  
El 29 de setembre de 2010, el promotor sol·licita a la Demarcació de Costes de València el replantejament de la línia de domini públic maritimoterrestre en l'àmbit de la seua parcel·la, que es realitza el 18 d'octubre de 2010 i s'alça acta de l'esmentat replantejament. El 15 de març de 2011, el promotor sol·licita certificat del pla de replantejament realitzat.  
El 15 de juny de 2011, el cap de la Demarcació de Costes a València del Ministeri de Medi Ambient i Medi Rural i Marí expedix certificat sobre el pla de la parcel·la resultant presentat per l'interessat, i el valida per adequar-se a la delimitació aprovada per OM de 16 de desembre de 2010.  
En la documentació presentada s'indica que es troba executat el mur de delimitació de la zona de domini públic maritimoterrestre la ubicació del qual va ser supervisada tant pels servicis municipals com pels servicis de la demarcació de costes.  
  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de l'estudi de detall proposat no presenta afeccions sobre el medi ambient, únicament afecta el sòl urbà del municipi, i per tant la modificació únicament incidirà sobre les determinacions que regulen el règim d'ús i edificació del sòl.  
  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades.  
  
  
Data de consulta Data d'informe Administració pública consultada  
19.01.15 23.03.15 SDG d'Ordenació, Planificació i ATE. Servici d'Infraestructura Verda i Paisatge  
19.01.15 29.01.15 SDG d'Ordenació, Planificació i ATE. Servici d'Ordenació del Territori  
24.03.15 24.04.15 SDG de Ports, Aeroports i Costes. Servici d'Aeroports i Costes  
19.01.15 11.03.15 Servici Territorial d'Urbanisme  
  
  
En contingut íntegre dels informes es podrà consultar en el lloc web: http://www.cma.gva.es/eae.  
  
Valoració dels possibles efectes sobre el medi ambient  
D'acord amb allò que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es referixen els articles 48.d i 51.1 de la LOTUP.  
El Servici Territorial d'Urbanisme de València emet un informe en data 11 de març de 2015, en què manifesta que: ?es considera que de l'objecte del projecte proposat no es derivaran efectes significatius sobre el medi ambient des de la visió de les competències urbanístiques d'este servici?.  
Continua indicant l'informe que: ?l'illa afectada no manté la seua classificació com a sòl urbà al veure's afectada per la línia de domini públic maritimoterrestre, per tant excepte justificació respecte d'això es considera que l'objecte del projecte afecta determinacions de l'ordenació estructural (classificació del sòl, ordenació del sòl no urbanitzable, delimitació de perímetres d'afecció i protecció exigits per la legislació sectorial, etc.) de conformitat amb l'article 21 de la LOTUP.  
  
Per això, es considera que les determinacions proposades no se cenyixen a les previstes en l'article 41.1 de la LOTUP per als estudis de detall i que l'instrument del planejament seria el de modificació del pla, en aplicació de l'article 63 de la LOTUP.  
A més, s'indica que atés que seria modificació de l'ordenació estructural, la competència de la seua aprovació definitiva seria autonòmica de conformitat amb l'article 44.2.c de la LOTUP?.  
El Servici d'Ordenació del Territori, en data 29 de gener de 2015, emet un informe en què indica que: ?l'actuació proposada no està afectada per risc d'inundació?.  
El 23 de març de 2015, el Servici d'Infraestructura Verda i Paisatge emet un informe en què indica: ?tenint en compte l'objecte i abast de l'estudi proposat, és de preveure que este tinga incidència en el paisatge susceptible de configuració conforme al planejament vigent, si bé, atenent la documentació justificativa elaborada, esta no seria significativa, ja que la proposta no modificarà el caràcter i la percepció de l'esmentat paisatge.  
En este sentit, es comprova que el document aportat conté documentació relativa a l'anàlisi de la integració en el paisatge urbà de l'actuació, amb la qual es podria complir al que establix l'article 41 de la LOTUP.  
Quant a l'estudi de detall objecte d'informe, si totes les seues determinacions afecten l'ordenació detallada, l'informe relatiu a la seua integració paisatgística i la valoració de les mesures a incorporar-hi correspondrà a l'òrgan municipal corresponent, ja que l'instrument de paisatge ha de tramitar-se amb caràcter general conforme al procediment establit per a l'instrument de planejament a què acompanya?.  
  
El Servici d'Aeroports i Costes, el 24 d'abril de 2015, informa en l'apartat 2) Consideracions que: ?No consta que el mur en qüestió haja sigut autoritzat per l'òrgan autonòmic competent en matèria de costes, per la qual cosa cal que el titular (promotor) procedisca a la seua legalització.  
Cal recordar que la distància de 20 metres mesurada a partir de la ribera del mar s'estén tant al vol, sòl i subsòl.  
[...] es considera oportú que per a evitar que qualsevol part de l'edificació invadisca bé pel vol, sòl o subsòl la zona de servitud de protecció, se sol·licitarà al seu moment el replantejament de la línia de servitud de trànsit i protecció a la Demarcació de Costes de València i que durant la redacció del projecte de construcció es considerarà una separació de la línia exterior de l'edificació respecte de la línia de servitud de protecció d'uns 30 cm per a evitar possibles problemes de replantejament posterior que donarien lloc a la incoació d'expedient sancionador.  
A més de l'edificació, qualsevol actuació (zones verdes, vials...) que es pretenga realitzar o quede afectada per zona de servitud de protecció o trànsit haurà de sol·licitar la corresponent autorització per matèria de costes, inclòs el mur executat en la parcel·la paral·lela a la línia de servitud de trànsit?.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001 42/CE/ del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, D'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que l'estudi de detall avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural i, tenint en consideració els informes emesos; es pot concloure que la modificació puntual no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
D'acord amb el que s'ha exposat, es resol:   
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall en la parcel·la de l'avinguda de les Gavines, 175, del Perellonet, del municipi de València, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de l'estudi de detall d'acord amb la seua normativa sectorial.  
Prèviament a l'aprovació de l'estudi de detall s'haurà de comprovar el compliment de les condicions establides en les conclusions de l'informe del Servici d'Aeroports i Costes:  
?(a) Cap part o element de l'edificació haurà d'invadir la zona de servitud de protecció ni en el seu vol, sòl o subsòl.  
(b) En la redacció del projecte d'edificació hauran d'incloure plans de detall (planta, alçat i seccions transversals) on es represente la zona de servitud de protecció amb l'edificació o instal·lacions a fi de comprovar que l'edificació o qualsevol element d'ella no invadisca la zona de servitud de protecció.  
(c) Per a qualsevol obra o instal·lació diferent d'edificació i que afecte zona de servitud de protecció o de trànsit requerirà la corresponent autorització en matèria de costes, inclòs el mur que en la parcel·la separa la zona de servitud de trànsit de la resta de la zona de servitud de protecció?.  
Respecte a la següents fases de la tramitació de l'expedient, s'haurà de tindre en compte allò que assenyala l'informe del Servici Territorial d'Urbanisme d'11 de març de 2015:  
?Per això, es considera que les determinacions proposades no se cenyixen a les previstes en l'article 41.1 de la LOTUP per als estudis de detall i que l'instrument del planejament seria el de modificació del pla, en aplicació de l'article 63 de la LOTUP.  
A més, s'indica que atés que seria una modificació de l'ordenació estructural, la competència de la seua aprovació definitiva seria autonòmica de conformitat amb l'article 44.2.c) de la LOTUP?.  
El document final, complet i diligenciat, haurà de demanar, a través de la Demarcació de Costes de València, l'informe del Ministeri d'Agricultura, Alimentació i Medi Ambient, disposat en els articles 112.a i 117.2 de la Llei de Costes.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de l'estudi de detall en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de l'estudi de detall.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat de l'estudi de detall parcel·la avinguda de les Gavines, 175, del Perellonet per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 30 d'abril de 2015.- El secretari de la Comissió d'Avaluació Ambiental: José del Valle Arocas.»  
«Informe ambiental i territorial estratègic  
  
Expedient: 104/5167-UVA.  
Títol: Pla Especial Dotació d'Infraestructura per a EDAR en Urbanització Castalla Internacional.  
Promotor: ajuntament.  
Autoritat substantiva: Comissió Territorial d'Urbanisme i ajuntament.  
Localització: Castalla (Alacant).  
  
La comissió ambiental va adoptar acord sobre la necessitat de sotmetre a avaluació ambiental estratègica el Pla Especial Dotació d'Infraestructura per a EDAR en Urbanització Castalla Internacional, en sessió realitzada el 30 d'abril de 2015.  
a) Antecedents.  
En data 3 de desembre de 2014 va tindre entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial, escrit de la Direcció Territorial d'Alacant, que trasllada la sol·licitud de l'Ajuntament de Castalla per a iniciar el procés d'avaluació ambiental i territorial estratègica del Pla Especial Dotació d'Infraestructura per a EDAR en Urbanització Castalla Internacional. El mencionat escrit s'acompanya del document inicial estratègic.  
  
La documentació inicialment aportada és concorde amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital (CD).  
No obstant això, en data 12 de desembre de 2014, es remet escrit a l'Ajuntament de Castalla requerint-li que complete la documentació aportada indicant quina és la zona prevista per a realitzar l'abocament dels efluents de la nova EDAR.  
L'esmentada informació complementària té entrada en este Servici d'Avaluació Ambiental Estratègica, en data 2 de febrer de 2015, per mitjà d'un escrit del Servici Territorial de Medi Ambient d'Alacant, en què s'adjunta la informació sol·licitada en format paper.  
b) Planejament vigent.  
El planejament municipal vigent és el Pla General de Castalla, aprovat definitivament el 24 d'octubre de 2002 per la Comissió Territorial d'Urbanisme.  
L'esmentat pla general delimita l'àmbit de la modificació com a sòl no urbanitzable d'especial protecció agrícola.  
c) Pla Especial Dotació EDAR en Urbanització Castalla Internacional: objecte i justificació.  
L'objecte de la modificació puntual és modificar la classificació actual (SNU protecció agrícola) d'una part de la parcel·la 21 polígon 12 (el Forcall) a sòl dotacional d'infraestructures, de tal manera que puga instal·lar-se en l'esmentada parcel·la la nova EDAR de la urbanització Castalla Internacional.  
En la situació actual, la urbanització Castalla Internacional, dividida en dos sectors, Campellos I i Campellos II, compta amb 600 residents i disposa d'una EDAR que queda ubicada dins del sòl urbà de l'esmentada urbanització.  
Segons s'arreplega en la proposta presentada, la parcel·la on es troba l'actual EDAR no té espai suficient per a permetre l'ampliació de l'esmentada instal·lació i es troba en mal estat, la qual cosa li impedix aconseguir els paràmetres de qualitat d'abocament a llit públic.  
A més, Campellos II necessita de bombament de les seues aigües residuals per a arribar fins a l'EDAR actual.  
S'entén que atese les necessitats de condicionar la instal·lació i permetre la seua ampliació, es proposa ubicar una nova EDAR en la parcel·la 21 del polígon 12, que a més es troba a cota inferior al sector Campellos II.  
d) Característiques del Pla Especial Dotació EDAR en Urbanització Castalla Internacional.  
Amb este pla especial es pretén reclassificar una part de la parcel·la 21 del polígon 12 de Castalla, ubicada en l'extrem este de la urbanització Castalla Internacional i que ja va ser utilitzada en fase de construcció de la urbanització com a àrea d'emmagatzematge de material, planta de formigó, etcètera.  
Característiques del projecte d'EDAR:  
- Ubicació.  
Parcel·la antropitzada que forma part de la parcel·la 21 del polígon 12 de Castalla.  
S'ubica a l'est de la urbanització Castalla Internacional.  
- Classificació actual i classificació proposada.  
Actualment, la parcel·la on es pretén instal·lar la nova EDAR posseïx classificació de sòl no urbanitzable d'especial protecció agrícola.  
  
Nova classificació de la part de la parcel·la on quedarà instal·lada l'EDAR: sòl dotacional d'infraestructures.  
- Actuacions que comprén el projecte.  
Construcció de nova EDAR.  
Construcció d'un col·lector de sanejament que permeta arreplegar i transportar fins a l'EDAR les aigües residuals abocades per Campellos II, anul·lant la impulsió fins a la depuradora actualment existent.  
Construcció de col·lector d'eixida (Ø315) de l'efluent des de la nova EDAR fins a la bassa de reg existent en les proximitats.  
- Característiques de l'EDAR.  
Capacitat de tractament estimada a mig termini de 750 habitants, amb possibilitat de tractament conforme s'incremente la població de la zona residencial.  
Dotació considerada: 300 l/hab. i dia, que suposa un cabal mitjà de 225 m³/dia.  
- Característiques del tractament.  
Queda compost per pretractament, amb reixa automàtica per al desbast de fins, procés biològic d'aireig, decantació secundària i cloració, així com deshidratació de fangs per mitjà d'eres d'assecat.  
  
- Abocament de l'efluent.  
S'indica que l'efluent de l'EDAR serà conduït a la bassa de reg existent en les proximitats per a la seua utilització per al reg agrícola.  
  
e) Possibles efectes sobre el medi ambient.  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa, en relació amb l'àmbit territorial de la modificació proposada, el següent:  
- L'àmbit de la modificació afecta sòl no urbanitzable d'especial protecció agrícola del vigent Pla General de Castalla.  
- No està afectat per risc d'inundabilitat segons PATRICOVA.  
- La part de la parcel·la 21 polígon 12 on s'ubicarà la nova EDAR no és sòl forestal.  
- No està afectat per espai naturals protegits, ni espais RN2000.  
  
- El Pla Especial Enfront del Risc Sísmic a la Comunitat Valenciana (Decret 44/2011, de 29 d'abril, del Consell) establix que el municipi de Castalla presenta una intensitat sísmica de 7,5 (EMS), per a un període de retorn de 500 anys.  
- Riscos naturals:  
Risc d'erosió potencial: baix.  
Vulnerabilitat dels aqüífers: mitjana.  
- En el visor CITMA, apareix reflectida l'existència d'una font en la parcel·la on quedarà ubicada la nova EDAR.  
f) Consultes.  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
  
Administració pública consultada Consulta Informe  
1 SDG d'Ordenació, Planificació i Ates - Paisatge 03.03.15 16.04.15  
2 Servici Territorial d'Urbanisme - Alacant 03.12.14 03.12.14  
3 Servici Territorial d'Agricultura - Alacant 12.12.14 23.01.15  
  
  
Es fa menció expressa que en l'escrit del Servici Territorial d'Urbanisme d'Alacant, de data 3 de desembre de 2014, en què es remet la sol·licitud i la informació de la proposta de Pla Especial Dotació d'Infraestructura per a EDAR en Urbanització Castalla Internacional, de Castalla, s'adjunta informe de l'esmentat servici respecte d'això de la modificació.  
g) Valoració dels possibles efectes sobre el medi ambient.  
D'acord amb allò que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es referixen els articles 48.d i 51.1 de la LOTUP.  
El Servici Territorial d'Urbanisme d'Alacant emet un informe, en data 3 de desembre de 2014, en què posa de manifest:  
- L'actuació s'ubica en sòl no urbanitzable d'especial protecció ecològica i paisatgística, on es preveu com a usos compatibles i limitats el ?d'infraestructures d'aigua- amb pla especial previ (art. 6.15.1 de les normes urbanístiques).  
- El pla especial és l'instrument de planejament adequat per a la tramitació d'esta actuació, de conformitat amb l'article 43 de la LOTUP.  
  
- La classificació que s'ha de donar en el pla especial a este àmbit serà de sòl dotacional equipament d'infraestructura - servici urbà (Ql) de la xarxa primària.  
En l'informe, remés en data 23 de gener de 2015, del Servici Territorial d'Agricultura d'Alacant, s'indica que la parcel·la on s'instal·larà l'EDAR ja ha perdut el seu potencial agrícola. No obstant això, realitza una sèrie de consideracions tècniques que hauran de ser arreplegades en el projecte definitiu de l'EDAR.  
Per la seua banda, el Servici d'Infraestructura Verda i Paisatge, en l'informe de data 16 d'abril de 2015, considera que, atés que l'àmbit territorial del pla especial (parcel·la 21 polígon 12 € el Forcall) queda ubicat en el paisatge de rellevància regional PRR-21, Foies d'Alcoi i Castalla i Valls de Bocairent i Biar, el canvi de qualificació de la parcel·la 21 per a l'execució d'una EDAR podria tindre incidència en l'esmentat paisatge. Per això, considerant viable la implantació en eixe àmbit d'una estació depuradora i l'aprovació del pla especial, ha d'elaborar-se en tot cas un estudi d'integració paisatgística junt amb el projecte de l'EDAR, que garantisca la preservació del paisatge d'alt valor existent, adaptant l'actuació als criteris establits en l'informe emés.  
  
Finalment, cal indicar que, atés que la part de la parcel·la on es proposa instal·lar la nova EDAR de la urbanització Castalla Internacional ja es troba antropitzada i tenint en compte els informes rebuts i l'anàlisi territorial de l'àmbit d'actuació, excepte l'afecció paisatgística anteriorment mencionada, no s'observen altres afeccions ambientals significatives, des de la perspectiva estratègica, per la qual cosa resulta ambientalment viable la seua utilització per a albergar-hi la pretesa EDAR.  
No obstant això, a més, d'allò que s'ha requerit pels informes rebuts de les consultes realitzades, el projecte que desenrotlle l'esmentada EDAR haurà d'atendre els requeriments de la normativa sectorial d'aplicació per a estes instal·lacions, concretar i especificar la gestió dels fangs i comptar amb autorització d'abocament per part de l'òrgan competent (Confederació Hidrogràfica del Xúquer), en què s'indicarà la qualitat requerida per a l'efluent.  
h) Consideracions jurídiques.  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, D'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
i) Acord.  
Analitzada la proposta del Pla Especial Dotacional d'Infraestructura per a EDAR en la Urbanització Castalla Internacional, cal considerar que l'esmentada actuació quedaria emmarcada en l'article 46.3 de la LOTUP per considerar que el pla especial proposat suposa una modificació menor del Pla General de Castalla.  
Per això, segons establix l'article 51.2.b de la LOTUP, per considerar, d'acord amb els criteris de l'annex VIII de l'esmentada llei, que la proposta de Pla Especial Dotacional d'Infraestructura per a EDAR en la Urbanització Castalla Internacional avaluada modificarà puntualment el pla general vigent de Castalla, constituïx l'instrument pertinent per a la integració de consideracions ambientals, amb objecte, en particular, de promoure el desenrotllament sostenible, no té incidència significativa en el model territorial del mencionat municipi, no produïx increment significatiu en el consum de recursos; no suposa afecció sobre elements del patrimoni natural i cultural, permetrà la consecució d'objectius de qualitat en relació amb la gestió de les aigües residuals i, havent tingut en compte les consultes realitzades, es pot concloure que la proposta de Pla Especial Dotacional d'Infraestructura per a EDAR en la Urbanització Castalla Internacional, del terme municipal de Castalla, no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb el que s'ha exposat, es resol:   
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Pla Especial Dotacional d'Infraestructura per a EDAR en la Urbanització Castalla Internacional d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de l'esmentat pla especial d'acord amb la seua normativa sectorial, amb el compliment de la determinació següent:  
- Haurà d'elaborar-se un estudi d'integració paisatgística junt amb el projecte de l'EDAR que haurà de comptar amb informe favorable del Servici d'Infraestructura Verda i Paisatge de la Subdirecció General d'Ordenació, Planificació i Actuacions Territorials Estratègiques.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del Pla Especial Dotacional d'Infraestructura per a EDAR en la Urbanització Castalla Internacional en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la Comissió d'Avaluació Ambiental, acorda:   
  
Emetre un informe ambiental i territorial estratègic favorable en el procediment simplificat del Pla Especial Dotacional d'Infraestructura per a EDAR en la Urbanització Castalla Internacional a Castalla per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 30 d'abril de 2015.- El secretari de la Comissió d'Avaluació Ambiental: José del Valle Arocas.»  
  
València, 15 de maig de 2015.- El director general d'Avaluació Ambiental i Territorial: Juan Giner Corell.